R O M A N I A

JUDETUL HUNEDOARA

COMUNA TOMESTI

CONSILIUL LOCAL

**HOTARAREA nr. 2 /2022**

**PRIVIND ÎNSUŞIREA RAPORTULUI PRIVIND ACTIVITATEA**

**ASISTENŢILOR PERSONALI AI PERSOANELOR CU HANDICAP GRAV**

**PE SEMESTRUL II AL ANULUI 2021**

**Consiliul local al comunei Tomesti , judetul Hunedoara**

In baza proiectului de hotarare nr. 76 din 21.12.2021 privind însuşirea raportului privind activitatea asistenţilor personali ai persoanelor cu handicap grav pe semestrul II al anului 2021;

Având în vedere referatul de aprobare a primarului comunei Tomesti nr.3/2 din 03.01.2022, prin care se propune însuşirea raportului privind activitatea asistenţilor personali ai persoanelor cu handicap grav pe semestrul II al anului 2021

Analizand Raportul compartimentului asistenta sociala nr. 4/2 din 03.01.2022 din cadrul Primariei comunei Tomesti, precum si avizul favorabil al comisiei de specialitate pentru invatamant, sanatate, cultura, protectie sociala, activitati sportive si de agrement nr. 5/2 din 26.01.2022 ;

Tinand cont de prevederile art.40 alin.(2) din Legea nr.448/2006 privind protecţia şi promovarea drepturilor persoanelor cu handicap, republicată, cu modificările şi completările ulterioare şi ale art.29 alin.(1) din Hotararea de Guvern nr.268/2007 privind aprobarea Normelor metodologice de aplicare a prevederilor Legii nr.448/2006 privind protecţia şi promovarea drepturilor persoanelor cu handicap, cu modificarile si completarile ulterioare ,

În temeiul prevederilor art.129 alin. (2) lit.d) şi alin.(7) lit.b) , art.139 alin.(1) si art.196 alin.1) lit.a) din Ordonanta de Urgenta nr. 57/2019 privind Codul administrativ :

**HOTARASTE**:

**Art.1**. Se însuşeşte Raportul privind activitatea asistenţilor personali ai persoanelor cu handicap grav pe semestrul II al anului 2021, conform anexei care face parte integrantă din prezenta hotărâre.

**Art.2.** Prezenta hotărâre poate fi contestata potrivit prevederilor Legii contenciosului administrativ nr. 554/2004, cu modificările si completările ulterioare, la Tribunalul Hunedoara, Secţia Contencios Administrativ.

**Art.3-** Prezenta hotărâre se comunică:

* Instituţiei Prefectului, judeţul Hunedoara;
* Primarului comunei Tomesti
* Directiei Generale de Asistenta Sociala si Protectia Copilului a judetului Hunedoara

**PREŞEDINTE DE ŞEDINŢĂ, CONTRASEMNEAZA**

Oprisa Simonel-Florin **SECRETAR GENERAL,**

Giurgiu Sanda

**Tomesti , 27.01.2022**

***Notă:*** Numar consilieri prezenti \_\_9\_ din totalul de 9 consilieri aflati in functie.

Cvorumul necesar pentru adoptare majoritate **simpla**, art 5 lit ee) ( voturi necesare 5)

Prezenta hotărâre s-a adoptat prin vot deschis, cvorumul fiind de: \_9\_\_ voturi „pentru” ; \_\_-\_voturi „împotrivă”, \_\_\_\_-\_\_\_abţineri.

|  |  |  |  |  |  |
| --- | --- | --- | --- | --- | --- |
| **PROCEDURI OBLIGATORII ULTERIOARE**  **ADOPTĂRII HOTĂRÂRII CONSILIULUI LOCAL NR. 2/2022** | | | | | |
| **Nr. crt.** | **Operaţiuni efectuate** | | | **Data ZZ/LL/AN** | **Semnătura persoanei responsabile să efectueze procedura** |
| 0 | 1 | | | 2 | 3 |
| 1 | Adoptarea hotărârii, potrivit codului administrativ, s-a făcut, prin vot deschis, cu majoritate: | | | 27.01.2022 |  |
|  | x simplă | □ absolută | □ calificată |
| Art.5 lit. ee)  Voturi pentru:\_9\_\_  Voturi împotrivă:\_\_  Abţineri:\_\_\_  Nu a votat:\_\_\_\_ | Art.5 lit. cc)  Voturi pentru:\_\_\_  Voturi împotrivă:\_\_  Abţineri:\_\_\_  Nu a votat:\_\_\_\_ | Art.5 lit. dd)  Voturi pentru:\_\_\_  Voturi împotrivă:\_\_  Abţineri:\_\_\_  Nu a votat:\_\_\_\_ |
| 2 | Comunicarea către primar | | | 31.01.2022 |  |
| 3 | Comunicarea către prefectul judeţului | | | 31.01.2022 |  |
| 4 | Aducerea la cunoştinţa publică | | | 31.01.2022 |  |
| 5 | Comunicarea, numai în cazul celei cu caracter individual | | | \_\_\_\_\_\_/\_\_/\_\_\_\_\_ |  |
| 6 | Hotărârea devine obligatorie sau produce efecte juridice, după caz | | | 01.02.2022 |  |

Anexa la HCL nr 2 din 27.01.2022

ROMANIA

JUDETUL HUNEDOARA

COMUNA TOMESTI

REFERENT

ASISTENTA SOCIALA

**RAPORT**

**PRIVIND ACTIVITATEA ASISTENTILOR PERSONALI AI PERSOANELOR CU HANDICAP GRAV DIN CADRUL PRIMARIEI COMUNEI TOMESTI**

**PE SEMESTRUL II AL ANULUI 2021**

In conformitate cu prevederile art. 35 din Legea nr. 448/2006 privind protectia si promovarea drepturilor persoanelor cu handicap: Persoana cu handicap grav are dreptul in baza evaluari sociopsihomedicale, la\_un asistent personal. De asemenea, conform art. 3 alin.1: Contractul individual de munca al asistentului personal se incheie cu primaria localitatii de domiciliu sau resedinta a persoanei cu handicap grav , dupa caz, in termen de maximum 30 de zile de la data inregistrarii cererii, , iar la art. 40, alin, (1) se precizeaza ca: “Autoritatile administratiei publice locale au obligatia sa prevada si sa garanteze in bugetul local sumele necesare din care se suporta salarizarea, precum si celelalte drepturi cuvenite asistentului personal, potrivit legii.”

In comuna Tomesti, contractele individuale de munca ale asistentilor personali se incheie de catre Primarul comunei Tomesti.

In baza prevederilor art.40 alin.(2) din Legea nr.448/2006 privind protectia si promovarea drepturilor persoanelor cu handicap, cat si a prevederilor art.29 alin.(1) din Normele metodologice de aplicare a prevederilor Legii nr.448/2006, aprobate prin H.G. nr.268/2007, serviciul public de asistenta sociala prezinta anual consiliului local un raport privind activitatea desfasurata.

Conform prevederilor legale in vigoare, respectiv ale Legii nr.448/2006, persoanele cu handicap sunt acele persoane carora, datorita unor afectiuni fizice, mentale sau senzoriale, le lipsesc abilitatile de a desfasura in mod normal activitati cotidiene, necesitand masuri de protectie, in sprijinul recuperarii, integrarii si incluziunii sociale.

In cadrul Primariei comunei Tomesti sunt in evidenta la aceasta data, un numar de 6 asistenti personali. Facem precizarea ca indemnizatia este egala cu salariul net al asistentului social debutant.

Asistentii personali ai persoanelor cu handicap, au fata de persoana cu dezabilitati, pentru a caror ingrijire au fost angajati, o serie de obligatii stabilite in mod expres de lege si anume:

* sa participe o data la 2 ani, la instruirea organizata de catre angajator,
* -sa semneze un angajament ca act aditional la contractul individual de munca, prin care isi asuma raspunderea de a realiza integral planul de recuperare pentru copilul cu handicap grav, respectiv planul individual de servicii pentru adultul cu handicap grav,
* sa presteze pentru persoana cu handicap grav toate activitatile si serviciile prevazute in contractul individual de munca, fisa postului si in planul de recuperare pentru copilul cu handicap grav, respectiv in planul individual de servicii al persoanei adulte cu handicap grav,
* sa trateze cu respect, buna credinta si intelegere persoana cu handicap grav si sa nu abuzeze fizic, psihic sau moral, de starea acesteia, si
* sa comunice in termen de 48 ore, orice modificare survenita in starea fizica, psihica sau sociala a persoanei cu handicap grav gi alte situatii de natura sa moditice acordarea drepturilor prevazute de lege.

Pentru orice situatie verificata din proprie initiativa de catre compartimentul de resort din cadrul Primariei comunei TOMESTI sau la sesizarea unor terti, se procedeaza la efectuarea anchetei sociale, cu propuneri de continuare a activitatii asistentului personal, sau de incetare a activitatii acestuia, functie de cele constatate.

In semestrul doi al anului 2021, situatia privind incadrarea asistentilor personali, pe luni se prezinta astfel :

luna iulie - 8 asistenti personali;

luna august - 8 asistenti personali;

luna septembrie - 6 asistenti personali;

luna octombrie - 6 asistenti personali;

luna noiembrie – 6 asistenti personali;

luna decembrie - 6 asistenti personali;

Pe perioada concediului de odihna, inlocuirea asistentilor personali nu a fost posibila din lipsa de personal, iar internarea persoanelor bolnave in centre de tip respiro nu s-a realizat.

Pentru aceasta perioada, persoanele cu handicap grav au beneficia de indemnizatia in cuantum egal cu salariul net al asistentului social debutant cu studii medii din unitatile de asistenta sociala din sectorul bugetar, altele decat cele cu paturi.

Cu prilejul vizitelor la domiciliul persoanelor cu nevoi speciale, s-au verificat un numar de 6 dosare ale asistentilor personali, incadrati de catre primarul comunei TOMESTI.

In urma controalelor, nu s-au constatat abateri de la normele de disciplina a muncii ale asistentilor personali si nici incalcari ale obligatiilor prevazute in contractele individuale de munca ale acestora.

De asemenea, pe parcursul semestrului, nu s-au inregistrat reclamatii din partea bolnavilor sau din partea altor persoane, cu referire la supravegherea, asistenta si ingrijirea acordata de catre asistentii personali.

In activitatea compartimentului de asistenta sociala, s-a efectuat si consilierea familiei, atat din punct de vedere juridic cat si psihologic, cu privire la drepturile si obligatiile ce decurg in urma incheierii unui contract individual de munca pe perioada determinata sau nedeterminata, importanta perfectarii acestor contracte dar si constientizarea acestor familii, in sensul angajarii unor asistenti personali, capabili sa acorde supraveghere, asistenta si ingrijire corespunzatoare persoanei cu nevoi speciale.

Instruirea asistentilor personali ai persoanelor cu handicap grav nu s-a efectuat in anul 2021 conform prevederilor art.37 lit.a) din Legea nr.448/2006.

In semestrul I al anului 2021, plata salariilor asistentilor personali ai persoanei cu handicap s-a efectuat la termen si anume la data de 9 a fiecarei luni, achitandu-se pentru aceasta perioada suma totala de 108.983 lei.

Platile s-au efectuat, pentru ambele forme de plata, in proportie de 100%.

Compartimentul Asistenta Sociala, prin activitatea depusa, lucreaza numai in sensul respectarii prevederilor legale cu privire la drepturile persoanelor cu handicap, si in conformitate cu legislatia generala a muncii si a celorlalte reglementari legale in vigoare.

**INTOCMIT**

**REFERENT**

Cioara Ioan Laurentiu

**PREŞEDINTE DE ŞEDINŢĂ, CONTRASEMNEAZA**

Oprisa Simonel-Florin **SECRETAR GENERAL,**

Giurgiu Sanda

**Tomesti , 27.01.2022**